Diari Oficial de la Generalitat Valenciana


Sumari del DOGV 8519, del 01-04-2019 (2019/3153)

DECRET 45/2019, de 22 de març, del Consell, de modificació del Decret 81/2014, pel qual s'aprova el Reglament de la Llei d'estadística de la Comunitat Valenciana.
------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2019/03/22/45/dof/vci/html**

### Dades del document

Número de DOGV
:   8519

Data del DOGV
:   01-04-2019

Secció del DOGV
:   I. DISPOSICIONS GENERALS

Número del document
:   2019/3153


Data del document
:   22-03-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Decret

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * sanció administrativa
    * reglament intern
    * programa d'actuació
    * administració regional
    * legislació
    * estadística

DECRET 45/2019, de 22 de març, del Consell, de modificació del Decret 81/2014, pel qual s'aprova el Reglament de la Llei d'estadística de la Comunitat Valenciana.  
 [2019/3153]  
PREÀMBUL  
  
La Llei 5/1990, de 7 de juny, de la Generalitat, d'estadística de la Comunitat Valenciana, defineix el marc legal bàsic per a l'exercici de la competència en matèria estadística d'interés de la Generalitat, establida en l'article 49.1.32 de l'Estatut d'Autonomia de la Comunitat Valenciana.  
El Decret 81/2014, de 6 de juny, del Consell, pel qual s'aprova el Reglament de la Llei 5/1990, desenvolupa aquest marc i, en particular, estableix la composició i funcionament dels òrgans col·legiats necessaris per a canalitzar les funcions de coordinació i ordenació general de l'organització estadística de la Comunitat Valenciana, així com la participació dels agents socials en aquesta.  
Aquesta participació dels agents socials s'articula en el reglament a través del Consell Valencià d'Estadística (CVE), òrgan consultiu de trobada de productors i usuaris de l'estadística d'interés de la Generalitat, orientat a reforçar els canals de diàleg i les sinergies de productors i usuaris de l'estadística pública, al mateix temps que garanteix la funció de control social de la nostra estadística oficial.  
La composició d'aquest òrgan, recollida en el capítol II, del títol I del Decret 81/2014, inclou una àmplia representació institucional i social que actualment resulta oportú ampliar per a incorporar un element clau en el marc del nou model econòmic que impulsa el Consell, en concret, la representació del cooperativisme valencià, arrelat en la base del nostre teixit productiu i d'enorme importància en el nostre desenvolupament econòmic.  
El Decret legislatiu 2/2015, de 15 de maig, del Consell, pel qual s'aprova el text refós de la Llei de cooperatives de la Comunitat Valenciana, recull en el capítol III la Confederació de Cooperatives de la Comunitat Valenciana com al màxim òrgan de representació de les cooperatives i de les seues organitzacions en aquest àmbit territorial, configurant-se com a element clau per a articular aqueixa participació del cooperativisme valencià en el CVE, reafirmant la voluntat expressada institucionalment per aquest òrgan i plasmada en diferents compromisos de col·laboració formalitzats recentment amb la Generalitat.  
  
Així doncs, la finalitat d'aquest decret és la de modificar l'article 9 del Decret 81/2014, incorporant la representació del cooperativisme valencià en el Consell Valencià d'Estadística.  
Aquesta disposició està inclosa en el Pla normatiu de l'Administració de la Generalitat per a 2019.  
Per tot això, de conformitat amb el que s'estableix en l'article 28.c de la Llei 5/1983, de 30 de desembre, del Consell, a proposta del conseller d'Economia Sostenible, Sectors Productius, Comerç i Treball, conforme amb el Consell Jurídic Consultiu de la Comunitat Valenciana, i prèvia deliberació del Consell, en la reunió de 22 de març de 2019,  
  
  
  
DECRETE  
  
  
Article únic. Modificació de l'article 9 del Decret 81/2014, de 6 de juny, del Consell pel qual s'aprova el Reglament de la Llei 5/1990, de 7 de juny, de la Generalitat, d'Estadística de la Comunitat Valenciana  
  
S'afegeix el següent punt a l'apartat c de l'article 9:  
«7é Una persona en representació de la Confederació de Cooperatives de la Comunitat Valenciana.»  
  
  
  
  
DISPOSICIÓ ADDICIONAL  
  
Única. Incidència en les dotacions de despesa  
L'aplicació i desenvolupament d'aquest decret no podrà tindre cap incidència en la dotació de despesa assignada a la conselleria competent, i, en tot cas, haurà de ser atés amb els mitjans personals i materials de l'esmentada conselleria.  
  
  
DISPOSICIÓ FINAL  
  
Única. Entrada en vigor  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.  
  
València, 22 de març de 2019  
  
El president de la Generalitat,  
XIMO PUIG I FERRER  
  
El conseller d'Economia Sostenible,  
Sectors Productius, Comerç i Treball,  
RAFAEL CLIMENT GONZÁLEZ


Còpia Permalink ELI